মনোৰঞ্জন দেৱনাথ (৭০) নামৰ এজন লোকে পথেৰে চাইকেলেৰে গৈ থকা অৱস্থাত বালি কঢ়িওৱা এখন ডি আই গাড়ীয়ে প্ৰচণ্ড জোৰত দেৱনাথক খুন্দা মাৰে। ফলত তেওঁ গুৰুতৰভাৱে আহত হয়।
পিছত তেওঁক স্থানীয় ৰাইজৰ তৎপৰতাত তেওঁক মাৰ্ঘেৰিটা অসামৰিক চিকিৎসালয়লৈ নিয়া হয় যদিও তেওঁৰ চিকিৎসলায়লৈ নিয়া পথতে মৃত্যু হয়।
আনহাতে দ্বিতীয়টো দুৰ্ঘটনা মাৰ্ঘেৰিটা নগৰৰ ভূপেন হাজৰিকা শিশু উদ্যানৰ সন্মুখত পুৱা ৯.৩০ বজাত সংঘটিত হয়।
প্ৰাপ্ত তথ্য মতে দুই বিপৰীত দিশৰ পৰা অহা এ এছ ২৩ জে ৪৫৭৬ নম্বৰৰ মটৰ চাইকেল আৰু এ এছ ০৬ বিচি ২৮৭৩ নম্বৰৰ বলেৰ' গাড়ীৰ মাজত মুখামুখি সংঘৰ্ষ হয়।
ফলত মটৰচাইকেল আৰোহী তথা মাৰ্ঘেৰিটা ২ নং মুগং পথাৰৰ যুৱক চেংদু অং তুংগিয়াং (২৩) গুৰুতৰভাৱে আহত হয়। পিছত তাৎক্ষণিকভাৱে যুৱকজনক সংকটজন অৱস্থাত মাৰ্ঘেৰিটা অসামৰিক চিকিৎসালয়লৈ প্ৰেৰণ কৰা হয়।
মাৰ্ঘেৰিটা অসামৰিক চিকিৎসালয়ৰ পৰা যুৱকজনক স্বাস্থ্যৰ অৱস্থা অধিক অৱনতি ঘটাত ডিব্ৰুগড়লৈ প্ৰেৰণ কৰা হয় যদিও দুৰ্ভাগ্যবশত যুৱকজনৰ পথতে মৃত্যু হয়।
আনহাতে আজি মাৰ্ঘেৰিটাত সংঘটিত দুটাকৈ পৃথক পথ দুৰ্ঘটনাত দুজন লোকৰ মৃত্যু হোৱা ঘটনাই অঞ্চলটোত এক শোকাকুল পৰিৱেশৰ সৃষ্টি কৰিছে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
